alexandrainst/scandi-wiki huggingface dataset:
Alfred Stöger

Alfred Stöger (født 21. juli 1900 i Möllersdorf, Niederösterreich, død 12. januar 1962 i Mödling, Niederösterreich) var en østerriksk teaterskuespiller, filmregissør og filmprodusent.

Liv og virke 
Stöger ble født i Niederösterreich og tok kort tid etter den første verdenskrig studier innen kunsthistorie og filosofi som han fullførte med doktorgrad. Karrieren innen teater begynte i 1922 som skuespiller i Darmstadt. I 1923 reiste Stöger til Dresden der han året etter for første gang fikk arbeide som regissør (Oberspielleiter). I 1926 ble han bedt om å virke som Oberspielleiter ved Vereinigten Städtischen Theater Kiel for fire år.

I 1930 kom Stöger til Berlin, der han først virket som Oberspielleiter og dramaturg i den sterkt katolskorienterte retningen Passionspiele. Senere fant han en og annen liten rolle hos Schiller-Theater og ved sommerteateret i Ehrenfriedersdorf.

Etter noen mindre vellykkede år ved teateret gikk han så over til tysk film. Etter kort tid som assistent mellom 1935 og 1936 (i Viktoria, Familienparade, Die Leute mit dem Sonnenstich, Weiße Sklaven), kunne han tidlig på høsten 1936 begynne å arbeide som regissør. Frem til mai 1939 iscenesatte Stöger en rekke kortfilmer. For den tyske versjonen, Andere Welt, av Marc Allégrets La dame de Malacca førte han i 1937 dialogregien.

Sent på våren 1938 engasjerte den bayeriske naturfilmprodusenten Hubert Schonger Stöger til filmatiseringen av to eventyr (Schneeweißchen und Rosenrot og Tischlein deck dich). Først sommeren 1939 lyktes Stöger med en helaftens spillefilm, men krigen hindret videre arbeide. Etter kun tre mislykkede produksjoner reiste Stöger hjem til Wien da krigen var over.

Der grunnla han i 1946 Wien-firmaet Mundus-Film, som han benyttet til å produsere kinofilmene sine. Stögers etterkrigsarbeider er generelt banale og av skuffende kvalitet. Han stod blant annet med produksjonsselskapet sitt bak de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.

Mot slutten av 1950-tallet fokuserte han på bilderegi ved teateroppsetninger og tok opptak av flere scenestykker, ofte under Leopold Lindtbergs regi. Deriblant finner en klassikere som Wilhelm Tell, Don Carlos og Maria Stuart. I tillegg laget han flere lystspill med Hans-Joachim Kulenkampff. Stöger avsluttet filmkarrieren sin i 1961 og underviste samme år ved Institut für Theaterwissenschaft. Noen måneder senere døde han i nærheten av Wien.

Filmer (som regissør)

Filmer (som (co-)produsent, produksjonsleder eller linjeprodusent)

Referanser

Litteratur 
 Ludwig Gesek (Hrsg.): Kleines Lexikon des österreichischen Films, Wien 1959, s. 61
 Glenzdorfs Internationales Film-Lexikon, Bad Münder 1961. bind 3, s. 1679

Eksterne lenker 
 

Østerrikske regissører
Østerrikske filmprodusenter
Und ewig singen die Wälder
Das Erbe von Björndal
Personer fra Bezirk Baden
Fødsler i 1900
Dødsfall i 1962
Václavplassen

Wenzelsplassen (tsjekkisk: ) er en av de større plassene i Prahas bydel Nové Město. Plassen er samtidig sentrum for hovedstadens forretnings- og kulturområde. Václavplassen har dannet rammen om mange historiske begivenheter. Det avholdes ofte demonstrasjoner på plassen. Plassen har sitt navn etter Václav den hellige. 

Plassen er nærmere en boulevard enn en egentlig plass ettersom den er rektangulær. Ved enden av plassen finner man det nyklassisistiske tsjekkiske Nasjonalmuseet. Midt på plassen finnes en skulptur av Sankt Václav, som er utformet i 1887 av Josef Václav Myslbek. Andre markante byggverk på eller nær plassen er Hotel Europa, som er oppført i art nouveau-stil, Palác Koruna, som er et kontorhus og shoppingsenter, samt den gotiske katolske kirke, Kostel Panny Marie Sněžné.

Metroens linje A har en stasjon på plassen.

Eksterne lenker 
 

Praha
Matti Goksøyr

Matti Erik Goksøyr (født 6. desember 1952) er en norsk idrettshistoriker. Han er professor ved Norges idrettshøgskole (NIH). Goksøyr har utgitt flere bøker om norsk fotballhistorie og norske idrettshistorie generelt, inklusiv en innføringsboka Hva er fotball

Goksøyr er utdannet cand.polit. ved Universitetet i Bergen i 1982. I 1984 ble han ansatt ved NIH. Han ble dr.scient. i 1991, og professor i historie ved NIH fra 1999. Siden 2006 har han vært seksjonsleder for Seksjon for kultur og samfunn.

Bibliografi i utvalg 
 2014: Hva er fotball? i Universitetsforlaget serie Hva er ISBN 9788215017624
 2010: Idrett for alle - Norges idrettsforbund 150 år 1861-2011, Aschehoug forlag, Oslo.
 2008: Historien om norsk idrett, Abstrakt forlag, Oslo.
 2002: Fotball! Norges Fotballforbund 100 år, sammen med Finn Olstad, Oslo.
 1996: Politisamarbeid og europeisk integrasjon. Fremveksten av justis- og innenrikssamarbeid i EU, Europol og Schengen, Ad Notam/Gyldendal, Oslo.  
 1995: EØS og lokalforvaltningen: gjensidig påvirkning? Utfordringer, muligheter og innflytelse for kommunesektoren. Kommuneforlaget. Oslo.

Referanser

Eksterne lenker 
 Ansatte NIH

Norske historikere
Professorer ved Norges idrettshøgskole
Personer fra Herøy kommune i Møre og Romsdal
Miravalles

Miravalles er en andesittisk stratovulkan nordvest i Costa Rica. Den ligger på grensa mellom provinsene Alajuela og Guanacaste. Vulkanens høyeste punkt er 2028 meter over havet. Den eneste dokumenterte aktiviteten var en liten dampeksplosjon i 1946.

Eksterne lenker 
 
 Miravalles hos Global Volcanism Program

Vulkaner i Costa Rica
Fjell over 2000 meter
Alajuelas geografi
Guanacastes geografi
Dean Amadon

Dean Arthur Amadon (født 5. juni 1912, død 12. januar 2003) var en amerikansk ornitolog og en autoritet på rovfugler.

Amadon ble født i Milwaukee, Wisconsin til Arthur og Mary Amadon. He received a BS fra Hobart College i 1934 og en doktorgrad fra Cornell University i 1947. I 1937 begynte han ved American Museum of Natural History i New York City og var leder for ornitologi-avdelingen der fra 1957 inntil 1973. I 1942 giftet han seg med Octavia Gardella og fikk to døtre: Susan Avis og Emily Yvonne.

Amadon var et medlem av American Association for the Advancement of Science, president for American Ornithologists' Union fra 1964 til 1966 og Linnaean Society of New York. Han sluttet seg til The Explorers Club i 1959. Forfatterskapet hans innbefatter Eagles, Hawks and Falcons of the World (1968) med Leslie H. Brown, og Curassows and Related Birds (1973) med Jean Delacour. Han død 12. januar 2003 i sitt hjem 25 Kenwood Road, Tenafly, New Jersey.

Referanser

Eksterne lenker 
 http://www.wku.edu/~smithch/chronob/AMAD1912.htm
 http://www.blackwell-synergy.com/doi/pdf/10.1046/j.1474-919X.2003.00238_1.x?cookieSet=1

Ornitologer fra USA
Autorer for zoologi
Personer fra Milwaukee
Alumni fra Cornell University
Frederik Julius Kaas

Frederik Julius Kaas (født 24. august 1758 i København, død 11. januar 1827 samme sted) var en dansk embedsmann som virket i Norge.

Etter cand.jur. 1782 ble han kammerjunker (ved hoffet, men stod lavere enn kammerherre, som han ble i 1792) og sendt til Norge som assessor (dommer) i overhoffretten.

I 1786 giftet han seg med Kristina (Kirsten) Nilson (1757–1827), enke etter Conrad Clauson, som eide Bærums Verk (bedrift) og hvis far Friderich Clauson eide Frogner hovedgård. Sammen drev de verket til 1791, men han flyttet tilbake til Christiania da han fikk ny jobb, etterhvert bosatt på Ladegårdsøen (i dag Bygdøy).  Han ble så assessor i Højesteret (høyesterettsdommer) i København 1790, magistratspresident i Christiania 1792, generalauditør (militær embetsmann) 1794, før han 1795–1802 ble Fredrik Moltkes etterfølger som stiftsamtmann i Akershus stiftamt.  Tilbake i København ble han høyesterettsjustitiarius 1802 og i 1804 president for det Danske kanselli.

Hans siste tur til Christiania var etter krigen med Sverige 1808-1809 for å påvirke Christian August til å starte felttog mot Sverige.  Han ankom i april 1809, men forlot november samme året med uforrettet sak, og fortsatte som kansellipresident, ble utsending til Napoleon, justisminister 1813, 1814 gehejmekonseil og 1815 sjef for Københavns politi, involvert i jødefeiden 1819–1820.

Kaas var frimurer, opptatt i losjen St. Olaus til den hvide Leopard i Kristiania i 1783, samme år som den ovenfor nevnte Conrad Clauson ble opptatt i samme losje.

Han mottok Elefantordenen og Dannebrogordenen.

Kaas døde i 1827, samme dag som kona, og ble begravet på Herlufsholm.

Stiftamtmann Kaas' vei i Oslo (0852) ligger i Ullevål hageby og går fra John Colletts allé til Ullevålsalleen.

Referanser

Eksterne lenker 
 

Danske jurister
Norske amtmenn
Norske høyesterettsdommere
Danske amtmenn
Danske justisministre
Personer fra København
Elefantordenen
Dannebrogordenen
Slekten Kaas (med Muren)
Vítězslav Veselý

Vítězslav Veselý (født 27. februar 1983 i Hodonin) er en tsjekkisk friidrettsutøver som konkurrerer i spydkast.

Hans personlige rekord er 88,11 meter, satt under Bislett Games 2012. 

Under VM i friidrett 2011 kom han på 4.-plass med 84,11 meter.

Referanser

Eksterne lenker 
 

Tsjekkiske spydkastere
Verdensmestere i friidrett for Tsjekkia
Europamestere i friidrett for Tsjekkia
Olympiske bronsemedaljevinnere for Tsjekkia
Olympiske bronsemedaljevinnere i spydkast
Deltakere for Tsjekkia under Sommer-OL 2008
Friidrettsutøvere under Sommer-OL 2008
Deltakere for Tsjekkia under Sommer-OL 2012
Friidrettsutøvere under Sommer-OL 2012
Deltakere for Tsjekkia under EM i friidrett 2014
Deltakere for Tsjekkia under VM i friidrett 2015
Deltakere for Tsjekkia under Sommer-OL 2016
Friidrettsutøvere under Sommer-OL 2016
Deltakere for Tsjekkia under EM i friidrett 2016
Deltakere for Tsjekkia under VM i friidrett 2017
Deltakere for Tsjekkia under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Tsjekkia under EM i friidrett 2022
Deltakere for Tsjekkia under EM i friidrett 2010
Heinz Pollak

Heinz Pollak (født 30. mai 1913 i Kremsmünster, Oberösterreich, død 19. august 1974 i Wien) var en østerriksk produksjonsleder for film og linejeprodusent i tyske underholdningsfilmer og såkalte heimatfilmer.

Liv og virke 
Pollak gikk ingeniørfagskole og lærlingtid i elektrofag. Sitt første møte med kinobransjen fikk han som kinomaskinist. Militærtjenesten brakte Pollak over i fotojounalistikken.

Etter å ha blitt løslatt fra krigsfangenskap i 1947 begynte Pollak sin etterkrigsvirksomhet som distribusjonsleder ved Bergland-Film. I denne stillingen begynte han å arbeide regelmessig med regissørren Franz Antel frem til 1963. Etter det begynte han også å arbeide med vesttysk film.

Produksjonene under Pollaks ledelse er gjennomgående enkle underholdningsfilmer. Særlig gjelder dette for lystspillene og heimatfilmene. Pollak arbeidet blant annet med produksjonen av de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.

Filmografi 
Produksjonsleder eller linjeprodusent

Litteratur 
 Kay Weniger: Das große Personenlexikon des Films, bind 6, s. 287 f. Berlin (2001) ISBN 3-89602-340-3

Eksterne lenker 
 
 Pollak i filmportal.de

Østerrikske filmprodusenter
Und ewig singen die Wälder
Das Erbe von Björndal
Personer fra Bezirk Kirchdorf an der Krems
Homestead

Homestead er en by i Miami-Dade County i delstaten Florida i USA. Homestead ligger mellom Biscayne nasjonalpark og Everglades nasjonalpark. Byen er en forstad til storbyen Miami som ligger 56 km nordøst for Homestead. I år 2010 hadde byen et innbyggertall på 60 512 mennesker.

Eksterne lenker
 
 Homestead/Florida City Chamber of Commerce

Byer i Miami-Dade County
Byer i Florida
Kurt Heuser

Kurt Heuser (født 23. desember 1903 i Strasbourg, død 20. juni 1975 i Ebersberg) var en tysk forfatter og manusforfatter.

Liv 
Etter å ha gått i læretid i bank og studert jus skulle Heuser gjøre karriere innen bankvirksomhet, som sin stefar. Han bestemte seg imidlertid for å utdanne seg innen tropisk landbruk og reiste i andre halvdel av 1920-tallet til Portugisisk Øst-Afrika. Som bomullsarbeider begynte han å skrive. Erfaringene fra det indre Afrika gav ham stoff til flere romaner og noveller. Deriblant Elfenbein für Felicitas (1928), Die Reise ins Innere (1931), Buschkrieg og den allegoriske samfunnsromanen Abenteuer in Vineta (1932). I 1974 kom afrika-romanen Malabella – Geschichte einer Pflanzung skrevet som et livsverk.

Hans mest kjente tekst er sangteksten til So oder So ist das Leben i UFA-filmen Liebe, Tod und Teufel. Heuser gjorde seg også kjent som manusforfatter. Han hadde kontakt med mange tyskspråklige fagfolk inne film og litteratur og deltok på møtene til Gruppe 47. 

Sammen med medforfatteren Harald Bratt skrev Heuser rollen som Paul Kruger til skuespilleren Emil Jannings i den nasjonalsosialistiske propagandafilmen Ohm Krüger. 

Han stod også bak manuset til den kontroversielle adapsjonen Und ewig singen die Wälder av Trygve Gulbranssens Og bakom synger skogene.

Filmmanus

Referanser

Kilder 
 Artikkel av Kaspar Heuser i Ebersberger Zeitung fra  9./10. juli 2005
 FAZ, 27. Juni 1975 (sitat fra nekrologen til Marcel Reich-Ranicki)

Eksterne lenker 
 
 

Tyske forfattere
Personer fra Strasbourg
Und ewig singen die Wälder
Eid og Voll

Eid og Voll er en tidligere kommune i Møre og Romsdal.

Eid og Voll formannskapsdistrikt (kommune) ble utskilt fra Grytten formannskapsdistrikt i 1840. Gårdene Torvik, Monsås og Hagen i Grytten kommune ble overført til Eid og Voll etter kongelig resolusjon 10. september 1862.

Herredsstyret (kommunestyret) i Eid og Voll vedtok 11. desember 1865 enstemming at kommunen skulle deles, slik at de to delene skulle bli egne herreder (kommuner). Men delingen ble endelig fastsatt først ved kongelig resolusjon 11. januar 1873, slik at Eid og Voll ble egne kommuner 1. januar 1874. Ved delingen hadde Eid 1 048 innbyggere og et areal på 36 km², mens Voll hadde 695 innbyggere og et areal på 260 km².

1. januar 1964 ble kommunene Eid, Voll, Grytten, Hen og det meste av Veøy slått sammen til Rauma kommune. Ved sammenslåingen hadde Eid 381 innbyggere og Voll 1 163 innbyggere.

Kilder
Dag Juvkam: Historisk oversikt over endringer i kommune- og fylkesinndelingen. Statistisk sentralbyrå 1999. ISBN 82-537-4684-9
Administrasjonshistorisk oversyn for Rauma kommune (besøkt 23. juni 2012)

Tidligere kommuner i Møre og Romsdal
Raumas geografi
Norske kommuner etablert i 1840
Valerie

For kvinnenavnet, se Valeria.

Valerie var et glam metal-band fra Arendal.

Bandet ble etablert i 2009, og i 2011 ga de ut 2-spors demoen Taste the Bullet/Love is Like a Heart Attack. Bandets selvtitulerte debutalbum ble utgitt i 2012 på Hellish Records og produsert av clawfingergitarist og produsent Bård Torstensen. Bandet hold en rekke konserter, flere som oppvarmingsband for internasjonale artister. I 2015 ga de ut sin andre plate Young Hunger på Demon Doll Records.

Konserter 
2012: Chris Slade Steel Circle i Grimstad (oppvarming)
2012: W.A.S på John Dee Live Club & Pub i Oslo (oppvarming)
2012: Goat Rock festivalen i Tvedestrand 
2012: Rock i Brokke, Valle
2012: Joe Lynn Turner i Grimstad (oppvarming)
2012: TNT på Vegårshei (oppvarming)

Diskografi 
2011: Taste the Bullet/Love is Like a Heart Attack (demo)
2012: When Two Hearts Collide (singel)
2012: Vixen (singel)
2012: Valerie (studioalbum, Hellish Records)
2014: Dangerous (EP)
2015: "Young Hunger" (studioalbum, Demon Doll Records)

Medlemmer 
BT Valerie – gitar, vokal
Erlend Omdal – trommer
Augustus W. Clark – bassgitar
Magnus Christiansen - gitar

Eksterne lenker 
 
 Valerie på NRK Urørt


Musikk i Arendal
Band etablert i 2010
Norske heavy metal-band
Glam metal-band
Elisabeth Epp

Elisabeth Epp (født 26. januar 1910 i Köln som Elisabeth Eschbaum, død 29. oktober 2000 i Wien) var en tysk-østerriksk skuespillerinne.

Liv 
Elisabeth Epp ble født i Köln som datter av arkitekten Ernst Eschbaum. Hun mottok privatundervisning i skuespill og kom som elev til Kölner Stadttheater der hun traff sin fremtidige mann Leon Epp. I 1928 fikk hun sitt første teateroppdrag for et omreisende teater ved Berliner Gesellschaft für Volksbildung. Allerede året etter ble hun oppdaget av regissøren Otto Preminger som brakte henne til Neue Wiener Schauspielhaus, dagens Volksoper Wien.

I 1936 giftet hun seg med Leon Epp, som hun i Wien, ved Ringstraße, i 1937 åpnet teateret «Die Insel» med. Etter Anschluss det påfølgende året måtte teateret stenge. Teateret ble etter krigen i 1945 åpnet igjen, denne gang i Johannesgasse. På grunn av økonomiske problemer ble teateret stengt i 1951 og en kino åpnet senere på samme sted.  

Mellom 1953 og 1989 hørte hun til ensemblet ved Wiener Volkstheater. Epp spilte Jomfru Kruse i de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.

Elisabeth Epp er gravlagt med sin mann ved Wiener Zentralfriedhof

Filmografi 
 1949: Mein Freud der nicht nein sagen konnte (regi: Alfred Stöger)
 1951: Asphalt (regi: Harald Röbbeling)
 1952: Ich hab mich so an dich gewöhnt (regi: Eduard von Borsody)
 1952: Ich tanze mit dir in den Himmel hinein (regi: Ernst Marischka)
 1954: Hochstaplerin der Liebe (regi: Hans Heinz König)
 1954: Mädchenjahre einer Königin (regi: Ernst Marischka)
 1955: Der letzte Akt (regi: Georg Wilhelm Pabst)
 1957: Die unentschuldigte Stunde (regi: Willi Forst)
 1957: Die Heilige und ihr Narr (regi: Gustav Ucicky)
 1959: Und ewig singen die Wälder (regi: Paul May)
 1960: Das Erbe von Björndal (regi: Gustav Ucicky)
 1961: Junge Leute brauchen Liebe (regi: Géza von Cziffra)
 1963: Der Musterknabe (regi: Werner Jacobs)
 1963: Ein Alibi zerbricht (regi: Alfred Vohrer)
 1969: Schwester Bonaventura (regi: Hermann Kutscher) (TV)
 1971: Wenn der Vater mit dem Sohne (fjernsynsserie)
 1972: Libussa (regi: Karl Paryla) (TV)
 1972: Die Abenteuer des Soldaten Schwejk (fjernsynsserie)
 1975: Ein echter Wiener geht nicht unter (fjernsynsserie)
 1976: Der Muff (regi: Karin Brandauer) (TV)
 1976: Ich will leben (regi: Jörg Eggers)
 1979: Geschichten aus dem Wienerwald (regi: Maximilian Schell)
 1987: Der Schatz der Kaisers (regi: Kurt Junek) (TV)
 1990: Der veruntreute Himmel (regi: Ottokar Runze) (TV)
 1992: The Mixer (fjernsynsserie)

Priser 
 1981: Karl-Skraup-Preis für die beste schauspielerische Leistung am Wiener Volkstheater

Referanser

Litteratur 
 Glück auf einer Insel: Leon Epp – Leben und Arbeit, Verlag Braumüller, Wien/ Stuttgart 1974, ISBN 3-7003-0083-2
 Erinnerungen – Aufzeichnungen eines Theaterlebens, Verlag Holzhausen, Wien 2000, ISBN 3-85493-022-4

Eksterne lenker 
 
 
 inszenierung.at – Kort biografi over Elisabeth Epps på nettsiden til teatermagasinet Inszenierung

Tyske skuespillere
Østerrikske skuespillere
Skuespillere i filmer basert på Bjørndaltrilogien
personer fra Köln
Sprint-NM på skøyter 1993

Sprint-NM på skøyter 1993 ble avholdt 9. og 10. januar 1993 på Leangen kunstisbane, Leangen i Trondheim.Teknisk arrangør var Leinstrand Idrettslag.

Norgesmestere ble Edel Therese Høiseth, Geithus IL for damene og Roger Strøm, Sandefjord SK for herrene.

Mesterskapsrekorder

Sammenlagt damer senior

Sammenlagt herrer senior

Kilder

Eksterne lenker 
 
 

Sprint-NM på skøyter
Sportsarrangementer i Trøndelag
Sport i Trondheim
Leangen
Skøyter
Hurtigløp på skøyter i 1993
Artikler i skøytesportprosjektet
Nicolai Ditlev Ammon Ræder

Nicolai Ditlev Ammon Ræder (født 16. september 1817, død 22. juli 1884) var en norsk jurist og embetsmann.

Ræder var byråsjef i Kirkedepartementet og fut i Hallingdal.
Han var fylkesmann i Nordre Bergenhus amt (Sogn og Fjordane) 1870–75 og stiftamtmann i Bergen amt (Hordaland) fra 1875 til sin død i 1884.

Hans far var  oberst Johan Christopher Ræder (1782–1853) og  bror til blant andre
generalløytnant Johan Georg Ræder (1814–98), juristen Ole Munch Ræder (1815–95) og generalmajor Hans Jacob Theodor Wilhelm Ræder (1831–1920).
Nicolai var far til skolemannen Anton Ræder (1855–1941) og til Thora Caroline Ræder (1863–?), som ble gift
med industrimannen Harald Bjerke.

Referanser

Norske amtmenn
Norske embets- og tjenestemenn
Fylkesmenn i Sogn og Fjordane
Fylkesmenn i Hordaland
Norske jurister
Kepler-10b

Kepler-10b er en eksoplanet som kretsar rundt stjernen Kepler-10. Planeten ble oppdaget av det amerikanske romteleskopet Kepler. Planetens diameter er den minste av de kjente eksoplanetene, med kun 1,4 ganger jordens radius.

Kepler-10b går en runde rundt stjernen på ca. 0,84 dager, noe som antyder at planeten er svært varm.

Referanser

Eksterne lenker 
 
 Nasa press release
 DN

Super-jord
Himmellegemer oppdaget i 2011
Dragen
Artikler i astronomiprosjektet
Terrestriske planeter
Sprint-NM på skøyter 1986

Sprint-NM på skøyter 1986 ble avholdt 18. og 19. januar 1986 på Leangen kunstisbane, Leangen i Trondheim.Teknisk arrangør var Leinstrand Idrettslag.

Norgesmestere ble Edel Therese Høiseth, IF Herkules for damene og Frode Rønning, Ask SK for herrene.

Mesterskapsrekorder

Sammenlagt damer senior

Sammenlagt herrer senior

Kilder

Eksterne lenker 
 
 

Sprint-NM på skøyter
Sportsarrangementer i Trøndelag
Sport i Trondheim
Leangen
Skøyter
Hurtigløp på skøyter i 1986
Artikler i skøytesportprosjektet
Bamble fogderi

Bamble fogderi (Bamle Fogderie) var en administrativ enhet (fogderi) i Bratsberg len fra 1500-tallet, som inngikk i Bratsberg amt fra 1660. Det lå en kort periode 1680 – 1684 under Nedenes amt. Fogderiet gikk i 1693 inn i Telemarken fogderi, som i 1745 ble igjen delt i Øvre Telemarken fogderi og Nedre Telemarken og Bamble fogderi. Bamble fogderi  ble igjen opprettet ved kgl. res. 4. desember 1843 ved delingen i Nedre Telemarken fogderi og Bamble fogderi, som fikk de samme grenser som Bamble sorenskriveri. Bamble fogderi ble nedlagt i 1898 i forbindelse med avviklingen av fogderiene i Bratsberg amt.

Geistlig inndeling i 1664 

 Gjerpen sogn
 Slemdal anneks
 Bamble sogn
 Sannidal anneks
 Drangedal sogn
 Tørdal anneks
 Eidanger sogn

Herredsinndeling mot slutten av 1800-tallet 
 Drangedal
 Sannikedal
 Skaatø
 Bamble
 Eidanger
 Slemdal
 Gjerpen

Fogderier i Norge
Telemarks historie
Gunnarsbyn

Gunnarsbyn er en by som ligger ved Råneelven i Boden kommune i Norrbottens län i Sverige, ca 40 km nord for Boden.

Eksterne lenker
 www.boden.se/

Tettsteder i Norrbottens län
Boden kommune